
Aaj Kal Dekha Jata Hal Ke Kayi Log Daurane Gufatgu 
Allah Ta'ala Ko Uparwala Ya Allah Miya Keh Dete 

Hain Maslan Upar Wala Dekh Raha Hai, Allah Miya 
Dene Wala Hai, Upar Wala Humare Saath Hai Waghaira 


Ye Ek Bahut Badi Ghalati Hai Jis Se Bachna Bahut 
Zaroor! Hal 

Allah Ta'ala Ko Upar Wala Ya Allah Miya Kehna 
Sahih Nahi Hai Kayi Ulama -e- Kiram Ne Likha Hai 
Ki Allah Ta'ala Ko Is Tarah Pukarna Jaayez Nahi 

Hai, Chunache Kuch Ulama Ke Aqwal Darje Zail Hal 





1) Aala Hazrat Imam Ahmad Raza Khan Rahimahullahu Ta’ala 
Likhte Hai Ki Miya Ka Itlaaq Na Kiya Jaye Ke Woh Teen Mana 
Rakhta Hai Un Me Se Do Rabbul Izzat Ke Liye Muhal Hai, Aaqa, 
Shauhar Aur Mard Wa Aurat Me Zina Ka Dalal Lihaza Itlaaq 
Mamnoo Aur Is Par Iftekhaar Jahal 


(61507 14 Gy me 9s (Sale-5) 


(2) Ek Aur Jagah Likhte Hai Ki, Sawal Me Isme Jalalat Ke 

Latz "Miya" Maktub Hal, Woh Mamnoo Wa Mayub Hal, Zuban Urdu 
Me Miya Ke Teen Mana Hai Jis Me Do Allah Par Muhal Hat 

Lihaza Is Ka Itlaaq Mahemood Nahi 


(276/ (2/1) 


(3) Malfuzaat e Aalahazrat Me Bhi Hai Ki Zubane Urdu Me Miya 
Ke Teen Mana Hal Un Me Se Do Aise Hai Jin Se Shaane 

Uloohiyat Paak Munazzah Hai Aur Ek Ka Sidq Ho Sakta Hai To 

Jab Lafz Do Khabees Mano Me Aur Ek Acche Mana Me Mushtarak 
Thehra Aur Shara Me Warid Nahi To Zaate Baari Par Iska 

Itlaaq Mamnoo Hoga 

Is Ke Ek Mana Maula, Allah Ta'ala Beshaq Maula Hai Dusre 

Mana Shauhar Ke Teesre Mana Zina Ka Dalal Ke Zani Aur Zaniya 
Me Mutawassit Ho 


(174% «Us| ee S| _- LS sh) 


(4) Khalifa -e- Aala Hazrat, Sadarushshariah, Hazrat Allama 

Mufti Amjad Ali Aazmi Alaihirrahma Likhte Hai Ki Allah 

Ta’alah Ko Miya Kehna Najaiz Hal Ki Miya Ka Ek Maana Shauhar 
Ke Hal 


(4] Rf Ay mw Aa? | Ssle5) 


(5) Muftiye Azame Hind, Allama Mustafa Raza Khan 
Alaihirrahama Likhte Hai Ki Allah Ta’ala, Allah Azzawajjal, 

Allah Subhanahu, Allah Azza Shanahu Ya Jallah Shanahu 
Waghaira Kehna Chahiye, Miya Na Kehna Chahiye 

Awaam Me Ye Lafz Bola Jata Hai, Unhe Is Se Ehtiraz Karna 
Chahiye, Tafseel Ke Liye Ahkame Shariat Dekhe Isme Alahazrat 
Rahimahullahu Ta'ala Ne Mufassal Tahereer Farmaya Hai 

(Miya) Bolna Gunah Nahi Magar Ye Lafz Us Ki Janab Me Bolna 
Bura Hai Us Ki Shan Wa Izzat Ke Laayeg Nahin 

(32 «me (Sle) 

(6) Shaarahe Bukhari, Allama Mufti Shariful Hag Amjadi 
Rahimahullahu Ta'‘ala Likhte Hai Ki Is Baare Me Mutagaddimeen 
Ki Kitabo Me Kuchh Nahin Mujaddide Aazam, Aalahazrat Imam 
Ahmad Raza Rahimahullahu Ta'ala Ne Apne Fatawe Me Farmaya 
Hai Ki Allah Azzawajal Ko Miya Kahena Mana Hal, Wajah Ye Hal 
Ki Miya Ke Teen Mana Hai, Maalik, Shauhar Aur Zina Ka Dalal 
Jis Lafz Ke Chand Maana Ho Aur Kuch Muaani Khabees Ho Woh 
Laftz Shara Me Warid Na Ho To Us Ka Itlaaq Allah Azzawajalla 
Par Mana Hal 

Allama Shami Ne Farmaya : 

(567 9 IE. eee 2 5) RE SL! sie olga 

Is Ki Misal "Raina" Hai, Huzur = Ke Irshadaat Jab Sahaba -e- 
Kiram Acchi Tarah Sun Na Paate Ya Samajh Na Pate To Arz 

Karte "Raina" Yani Humari Riyayat Farmaye 

Yahud Ki Lugat Me Raina Ke Maane Bewaqoof Ke Hai, Yahud Bhi 
Raina, Raina Kehne Lage Aur Woh Us Maana -e- Khabees Ki 

Niyat Se Kehte The Allah Azzawajal Ne Raina Kehne Se Sahaba 


-e- Kiram Ko Mana Faramaya Aur Hukm Hua Ki Unzurna Kaho Isi 
Tarah Yahan Bhi Khatra Hai Aap Allah Azzawajjal Ko Miya Kahe 
Aap Ki Niyat Malik Ki Hogi Lekin Koi Dahariya Be Deen Dusre 
Khabis Maane Ki Niyyat Se Kahe To Kaun Rokega Woh Keh Dega 
Ki Aap Bhi To Kehte Hai Is Liye Aise Alfaz Ke Istemaal Ki 

lajzat Nahi 


(1377 le (Ge *% Ge Hie 4) 


(7) Aap Rahimahullah Ek Dusri Jagah Likhte Hai Ki Allah 
Azzawajal Par Latz Miya Ke Itlaaq Ko Haram Kisi Ne Bhi Nahi 
Likha Hal Sirf Mamnoo Likha Hai Aur Har Mamnoo Haram Nahi 
Hota, Mamnoo Makroohe Tanzihi Ko Bhi Shamil Hai Balki Hazrat 
Muftiye Aazame Hind Rahimahullahu Ta'ala Ne Apne Fatawe Me 
Tashrih Farmai Hai "Gunah Nahi Magar Ye Lafz Us Ki Janab Me 
Bolna Bura Hai Us Ki Shaano Izzat Ke Layek Nahi" 


(138% <a) 


(8) Hazrat Allama Mufti Ismayeel Husain Noorant 
Rahimahullahu Ta‘ala Likhte Hai Ki Muslmano Ka Muttafiqa 
Aqida Hai Ki Allah Ta'ala Zamaan Wa Makaan Se Paak Hai Kyuki 
Allah Ta'alah Khaliq Hai Aur Zamaan Wa Makan Makhlook Hai 
Allama Ali Bin Sultan Muhammad AI] Qaari Alaihirrahama Likhte 
Hal : 
be So Ane oe BY s lB re Uw 
fo 3S 2 90 DE Slee oo OE tI Ae or? ol 


(B52 SYN ABN Tp) Old gm yell or op dae oS 


Yani Allah Azzawajjal Kisi Jagah Aur Zamane Ke Saath 
Muttasif Hone Se Paak Hai Kyuki Zamana Aur Jagah Makhloog Me 
Se Hai Jab Ki Allah Ta'ala Ki Zaat Azal Se Hai Yani Us Waat 

Se Jab Zamana Aur Jagah Aur Koi Bhi Chiz Maujood Nahi Thi 


Allama Fazle Rasool Badayuni Alathirrahama Likhte Hai : 
Lge shy) La eS Sil Ga Ape) OLE SL 
Yynlre Dy YF po Ve dodl Vows oly la malt 
(65.90 his) Wired! ove Ys st GUL 


Yani Jab Allah Ta'ala Ka Jism Se Paak Hona Sabit Ho Gaya To Jism 
Ki Lawazimaat Se Paak Hona Bhi Sabit Ho Gaya Lihaza Allah 
Azzawajjal Kisi Qism Ki Rangat, Mahek, Shaq! Aur Surat Se Paak 
Hal 

Na Is Ki Koi Inteha Hai Na Kisi Chiz Ke Andar Hulul Kiye Hue Hai 
Aur Na Woh Kisi Muayyan Jagah Se Muttasif Hai 


Humare Zamane Me Log Allah Ta'ala Ke Liye Umooman "Upar Wala" 
Ke Alfaz Istemaal Kar Jate Hai (Maslan Kehte Hai Ki Upar Wala 

Dekh Raha Hal) Ya Allah Ke Kisi Qaul Ko Bayan Karte Hue Aasman 
Ki Taraf Ishara Karte Hai Ya Fariyaad Aur Dua Karte Hue Aasman 

Ki Taraf Dekhte Hai In Tamam Surato Me Logo Ka Agida Aur 
Magqsad Allah Ta'ala Ki Bulandi Ko Zahir Karna Hota Hai Agar 

Waqal Aisa Hai To Ye Kufr Nahi Hai Warna Aasman Ki Taraf Haath 
Utha Kar Dua Karna Bhi Mamnoo Ho Jayega 


Allama Fazle Rasool Rahimahullah Likhte Hai : 

Aasman Agarche Bulandi Ki Ek Jagah Hai Lekin Log Us Ki Taraf 
Haath Utha Kar Isliye Dua Karte Hai Ki Woh Dua Ka Qibla Hai 

Jis Tarah Kaaba Sharif Namaz Ka Qibla Hai Jab Ki Jis Ki Ibadat 

Ho Rahi Hai Woh Kaaba Me Ya Aasmano Me Thaherne Se Paak Hai 


(667 <2) 
Agar Koi Allah Ta'ala Ko Upar Wala Kehta Hai To Fauran Use 


Katir Nahi Kaha Jayega Jab Tak Ki Tehqeeq Na Ho Jaye Ki Us Ne 
Apne Jumle Se Kya Muraad Liya Hal 


Hazrat Muaawlya Bin Hakam Radiallaho Ta’ala Anho Apni Baandi 
Ko Le Kar Huzur £% Ki Bargaah Me Hazir Hue Aap = Ne Us Baandi 
Se Us Ki Iman Ki Tehgeeg Ke Liye Pucha Ki Allah Kahan Hai? Us 
Ne Kaha Aasman Me 

Aap “8 Ne Puchha Ki Main Kaun Hoon? 


Us Ne Kaha Ki Aap Allah Ke Rasoo! Hain 
Huzur = Ne Hazrat Muawiya Se Farmaya Ki Is Ko Aazad Kar Do, Ye 
Musalman Hal 


(930) erly 9/1 ak 


Is Hadees Me Baandi Ne Kaha Ki "Aasman Me" Aur Is Se Baandi Ka 
Maqsad Jehat Aur Jagah Ka Taiyyun Nahi Tha Balki Ye Batana Tha 
Ki Zameen Ki Tarah Aasman Me Bhi Us Ki [badat Ki Jati Hail 

Chuki Us Ka Magsad Jagah Ka Talyyun Nahi Tha Isi Liye Nabiye 
Kareem #% Ne Use Musalman Qarar Diya, Haan Aagr Kis! Shakhs Ka 
Magsad Allah Azzawajal Ke Liye Jagah Ko Sabit Karna Ho To Aise 
Shakhs Ko Tauba Aur Tajdide Iman Ka Hukm Diya Jayega, Hazrat 
Allama Amjad Ali Aazmi Rahimahullahu Ta'alah Fatawa Qazi Khan 
Ke Hawale Se Likhte Hai Ki Khuda Ke Liye Makan (Jagah) Sabit 
Karna Kufr Hai Ki Woh Makan Se Paak Hai, Ye Kehna Ki Upar 
Khuda Hai Niche Tum, Ye Kalima Kufr Hal (#4 —TL) 


(987 «Sle Ht i) 


(9) Ek Aur Magam Par Likhte Hai Ki Allah Ta‘ala Ko Miya Kehna 
Durust Nahi Hai, Ulama Ne Is Se Bahut Mumana'at Farmay! Hai 
(A187 4G, «me AFI (Sale5) 


Miya Ka Ek Maana Shauhar Bhi Hai Aur Allah Azzawajal Ki Taraf 
Aise Lafz Ki Nisbat Karna Durust Nahi Hai Jis Me Allah 
Azzawajal Ki Shaan Ke Namunasib Maana Ka Shaiba Maujood Ho 


(100C7 «ta!) 

(10) Bahrul Uloom, Hazrat Allama Mufti Abdul Mannan Aazmi 
Alathirrahema Likhte Hat Ki Allah Ta'ala Ke Liye Miya Latz 
Nahi Bolna Chahiye Ki Is Lafz Ke Aise Maana Bhi Aate Hai Jin 
Ka Itlaaq Baar! Ta‘ala Par Jaiz Nahin 


(306U% SG «P21 —* Sal 4) 


(11) Faqeehe Millat, Hazrat Allama Mufti Jalaluddin Ahmad 
Amjad! Alaihirrahema Likhte Hai Ki, Allah Ta'ala Ko Upar Wala 
Bolna Kufr Hai Kyuki Is Se Jehat Ka Suboot Hota Hai Aur Us Ki 
Zaat Jehat Se Paak Hai Jaisa Ki Allama Saadduddin Taftazaani 
Alaihirrahama Ne Taherir Farmaya : 


Ld ne Ys hie Velo deeb G ol oH EG ol I5 


(33. ue Gos yale C4) 
Lekin Agar Koi Shakhs Allah Ta'alah Ko Upar Wala Bulandi Wa 
Bartar! Ke Maana Me Kahe To Use Katir Na Kahege Magar Is Ko 
Bura Hi Janege Aur Qail Ko Is Se Rokege 


(44% AG eA YX Sole5) 

(12) Hakeemul Ummat, Allama Mufti Ahmad Yaar Khan Naeem! 
Alaihirrahama Likhte Hai Ke Allah Ta'ala Ko Miya Nahi Kehna 
Chahalye Kyuki Urdu Me Miya Malik Ko Bhi Kahete Hai Aur 
Shauhar Ko Bhi, Shauhar Hone Se Allah Paak Hai 

Jis Lafz Me Acche Bure Dono Tarah Ke Maana Ho Us Ka Istemaal 
Haq Taala Ke Liye Nahi Karna Chahiye 

Nabiye Kareem # Ki Bargaah Me Lafz Raina Bolne Se Roka Gaya 
Tha Kyuki Is Ke Do Muaani Hai, Ek Accha Aur Ek Bura To Jab 
Bargaah -e- Risalat Me Mushtarak Lafz Ka Istemaal Jaiz Nahi To 
Phir Zaate Baari Ta'ala To Arta O Aala Hai 

(CF 1070 mee” sl5) 

(13) Faiz -e- Millat, Hazrat Allama Mufti Faiz Anmad Owais! 
Alaihirrahama Likhte Hai Ki Allah Ta'ala Ko Miya Kehna Na 

Munasib Hai Kyuki Humare Urf Me Miya Kahi Baap Ko Kahi Shauhar 
Ko Kaha Jata Hai, Urf Shara Par Ghalba Rakhta Hai Chunche 

Allama Shami Rahimahullah Ne ls Mauzoo Par Mustagil Ek Kitab 
Banam "Nashrul Urt" Likhi Hai 

Ye Lafz Allah Ta'ala Ke Liye Istemal Nahin Karna Chahlye 

Agarche In Dono Maano Me "Allah Miya" Na Kahe Lekin Taaham Urt 
Ke Khilaf Hai Is Liye Alse Lafz Se Ehtiraz Lazim Hai 


Q7S 1G «ass! Gale4) 


(14) Hazrat Allama Professor Mufti Munibur Rahman Likhte Hal 
Ki Surah Bani Israyeel Ki Aayat Number 110 Me Irshade Baar 
Ta‘ala Hal : 

edn i AS 132 5G GI Git 1,851 fait ,851 8 
Tarjuma : Aye Rasool Aap Keh Dijiye Ki Tum Allah Keh Kar 


Pukaro Ya Rahman Keh Kar Pukaro Jis Naam Se Bhi Aap Pukaro Us 
Ke Sab Hi Naam Acche Hain 


Allah Ta'ala Ki Zaat Ko Taabir Karne Ke Liye Isme Zaat "Allah" 

Hai Is Ke Qareeb Tar Sifaati Naam "Rahman" Baaqi Is Ke Bahut 

Se Sifaati Naam Hai Jo Quran O Hadees Me Mazkoor Hai Masalan 
Sattar, Gaffaar, Rauf, Rahim Waghaira 

Allah Ta'ala Ki Zaat Ko Taabir Karne Ke Liye Jo Bhi Asma Wa 

Sifaat Aur Kalimaat Istemaal Kiye Jaye Un Ke Liye Zaroori Hat 

Ki Zaate Baari Ta'ala Ke Shayane Shaan Ho "Miya" Aur "Sai" 

Aise Kalimaat Allah Ta’ala Ki Zaat Ke Shayane Shaan Nahi Hai 

Kyuki Agarche Istemaal Karne Wala Unhe Acche Maano Me Istemaal 
Kar Raha Ho Lekin Un Kamtar Muaani Ka Wahem Paida Ho Sakta Hal 
Isi Liye Allah Ta'ala Ke Isme Jalalat Ke Saath In Kalimaat Ka 

Istemaal Durust Nahi Hai Balki Allah Ta‘ala, Allah Jalla 

Shanahu Aur Allah Subhanahu Wa Ta’ala Ya Baari Ta'ala Kalimaat 
Istemaal Karna Chahiyein 


Zel Me Hum Kutube Lughat Ke Hawale Se Lafz "Miya" Aur "Sai" Ke 
Maana Dar} Kar Rahe Hai, Mulahiza Farmalye 


Miya : Urdu Zuban Me Shauhar, Khwaja Sara, Ek Kalima Jis Se 
Barabar Wale Ya Apne Se Kam Darje Shakhs Ko Khitab Karte Hai, 
Beta Waghaira Maano Me Bhi Istemaal Hota Hal 


Co OW ee OH 


Sal : Khawind, Fageer, Bhikari Waghaira Me Istemaal Hota Hai 
(oy 2) 


In Muaani Se Aap Bakhubi Andaza Laga Sakte Hai Ki Allah Ta‘ala 
Ke Shayane Shaan Nahi Hai, In Me Se Baaz Maani Alse Hai Jo 
Zaate Baari Ta'ala Ke Liye Nags Aur Ihaanat Ka Pahlu Rakhte 

Hai Lihaza Humari Raaye Me "Allah Miya" Aur "Allah Sai" Aise 
Kalimaat Bolne Se Bilkul Gurez Karna Chahiye Aur Apne Gharo, 
Daftar, Majalis Aur Apne Bacchon Ke Saath Gufatgu Me Allah 
Ta’‘ala Ka Zikr Karte Wagt Is Se Ahetiyaat Karna Chahiye 

Allah Ta’ala Ki Shaane Jalalat Bahut Bulandtar Hat Woh Har 
Naqs, Aib Aur Kamzori Se Paak Hai Irshade Baari Ta‘ala Hai : 


(Lb be!) & sdrag be Ft SQ pre 


"Aap Ka Rab Jo Badi Izzat Wala Hai, Har Us Aib Se Paak Hai Jo 
Woh Bayan Karte Hal" | 

Zaate Paak Risalate Ma'ab #% Ke Liye Bhi Allah Jalla Shanahu Ne 
Aisa Do Maano Waala Kalima Istemaal Karne Se Mana Farmaya Hal 
Jis Ke Maana Shaane Risalat Ke Mutabigq Na Ho Khwah Istemaal 
Karne Wale Ki Niyyat Bhi Durust Ho Lekin Is Se Koi Badntyyat, 
Badmazhab Aur Badteenat Shakhs Door Ka Aisa Maan Murad Le 
Sakta Hal, Jis Se Ihaanat Aur Be Adabi Ka Pahlu Nikalata Ho, 

Allah Ta'‘ala Ka Irshad Hai : 


5 V5Re215 (Ssh gh 38 5 Cols 13h 385 Sigal CAWI GSC 
(104:8 Bly SUIENE 63 aU 


"Aye Iman Walo! (Agar Daurane Kalam Rasoole Kareem #@ Ko Apni 
Janib Mutawajjeh Karna Chaho To) Raina Na Kaho Balki Unzurna 
Kaho Aur (Adab Ka Takaza Ye Hai Ki Rasoolullah =% Ki Baat Ko) 
Khub Tawajjoh Se Suno (Taki Unhe Dobara Batane Ki Zahemat Na 

Deni Padhe) 


(29% 1G fA a”) 


Mazkoora Fatawe Se Bilkul Wazeh Ho Jata Hai Ki Allah Ta'ala Ko 
Upar Wala Ya Allah Miya Kehna Jaiz Nahi Hai Balki Baaz Surto 

Me Khatarnaak Bhi Sabit Ho Sakta Hai 

Miya Kehna Haram To Nahi Hal Lekin Mana Hai Kyuki Is Ke Maano 
Me Bure Maana Bhi Maujood Hai Jin Ka Itlaaq Zaate Baari Ta‘ala 
Par Hargiz Jaiz Nahi Hai 

Allah Ta'alah Ko Upar Wala Kehna Sakht Najaiz Hai Kyuki Is Se 
Jehat Ka Suboot Hota Hai Aur Allah Ta'ala Upar Ya Niche Hone 

Se Paak Hai Humein Allah Ta'ala Ko Un Namo Ke Saath Pukarna 
Chahaiye Jo Shara Me Warid Hain Ya Jise Ulama Ne Pasand 
Farmaya Hai Aur Aise Naamo Se Bachna Chahiye Jin Me Tauheen Ka 
Shaibaa Bhi Maujood Ho 

Bahaar -e- Tehreer (5 Parts) 
(Imi, Tehgeegi Aur Islahi Tehreero Ka Majmua) 
Hazrate Bilal Ke Islam Laane Ka Waqiya 
Gaana Bajana Band Karo 
Ghaire Sahaba Mein Radiallaho Ta’ala Anho Ka Istemal 
Hazrate Bilal Ka Rang Kaala Nahin Tha 
Furooyi Ikhtelafaat Rahmat Hain 
Hazrate Owais Qarni Ke Daant 
Karbala Se Mutalliq Kuchh Jhoote Waqiyaat 
More Pamphlets Coming Soon 

